*О Т Ч Е Т*

*ЗА ДЕЙНОСТТА НА НАРОДНО ЧИТАЛИЩЕ ,, ПОМОЩ -1881”*

*с. БАТОШЕВО общ. СЕВЛИЕВО*

*01*.01.2022г. - 31.12.2022г.

 *ОТНОВО СМЕ ЗАЕДНО , ТУК И СЕГА , ЗА ДА СПОДЕЛИМ ПРЕЖИВЯНОТО* ПРЕЗ *ИЗМИНАЛАТА ГОДИНА. ДА НАПРАВИМ РАЗЧЕТ И ДАДЕМ ОЦЕНКА НА ВСИЧКО ТОВА, СЛУЧИЛО СЕ НЕ СЛУЧАЙНО ТОЧНО В ОПРЕДЕЛЕНОТО ЗА ТОВА ВРЕМЕ. И, ДА, КАКВО ПО - ДОБРО БИХМЕ МОГЛИ ДА СИ ПОЖЕЛАЕМ ОТ ТОВА, КОЕТО СА ОСТАВИЛИ ДЕДИТЕ НИ. НАСЛЕДЯВАНЕТО НА ПРАЗНИЦИТE , OT КРАСИВИ И ВЪЛНУВАЩИ, ДО ЗАВЛАДЯВАЩИ ПОГЛЕД И СЪЗНАНИЕ, ИЗПЪЛВАЩИ СЪРЦЕ И ДУША С РИТЪМ И ВЪОДУШЕВЛЕНИЕ.*

 *ПОЕТИ ОТ МАЛКИ И ГОЛЕМИ, НАШИТЕ ЗИМНИ КАРТИНИ, (МАКАР И МАЛКО БЕЗСНЕЖНИ В ПОСЛЕДНО ВРЕМЕ )*

 *СУРВАКАРСТВОТО ДАВА НАЧАЛОТО, СТАРТА НА ПРАЗНИЦИТЕ С КОИТО Е НАСИТЕН МЕСЕЦ ЯНУАРИ . СУРВАКАРЧЕТАТА, ТАЗИ МИЛА КАРТИНА С ПЪСТРОТАТА НА СУРВАКНИЦИТЕ, С УСМИВКИТЕ ПО ЛИЦАТА И ОНАЗИ МАГИЯ С БЛАГОСЛОВИЯТА ЗА ЗДРАВЕ, БЕРЕКЕТ И ОЩЕ НЕЩО; ТОПЛИНАТА ОСТАНАЛА ЗА ДЪЛГО В СЪРЦАТА НИ.И ЕТО, ЧЕ ЩАФЕТАТА Е ПОЕТА ОТ НЕ ПО МАЛКО ВЪЛНУВАЩИЯ МОМЕНТ, ХВЪРЛЯНЕТО НА БОГОЯВЛЕНСКИЯ КРЪСТ В РЕКАТА И НЕГОВОТО ИЗВАЖДАНЕ ОТ СМЕЛИТЕ МОМЧЕТА.*

 *Е, ВРЕМЕ ДОЙДЕ ЗА МАЛКО РАЗПЯВКА С ПОЧЕРПКА ЗА ИМЕННИТЕ ДНИ И БАБИН ДЕН, С КОЕТО ОСТАНАХМЕ НА СЪЩАТА ВЪЛНА, ПРЕМИНАВАЙКИ ПРЕЗ АНТОНОВ И АТАНАСОВ ДЕН ЗА ДА СЕ ОЗОВЕМ ПРЕД ТРИФОН ЗАРЕЗАН.ТО ЛОЗЯ СИ ВЕЧЕ НЯМАМЕ, НО ВСИЧКИ СИ ИМАМЕ АСМАЛЪЦИ И ВИНОТО НЕ НИЕ ЧУЖДО, КАКТО И УМЕНИЕТО ДА ЗАРЯЗВАМЕ, ДА МЕСИМ ОБРЕДНИ ПИТИ ОТДАВАЙКИ ЗНАЧИМОТО КЪМ ЛОЗАТА.*

 *ДЕСЕТИ ФЕВРУАРИ , НЕ ПО МАЛКО ВЪЛНУВАЩ ПРАЗНИК СВЪРЗАН С ПЧЕЛАРСТВОТО, ОБРЕДНАТА ПИТКА НАМАЗАНА МЕД , ПОДСЛАДИ ЖИВОТА НА ПРИСЪСТВАЩИТЕ , ПОЖЕЛАЛИ НА ПЧЕЛАРИТЕ МНОГО ЗДРАВЕ И МЕД, КАТО ЗА ТЯХ ТАКА И ЗА ПЧЕЛИТЕ.*

 *ПРЕДСТОЕШИ НИ МЕСЕЦ МАРТ, ЗА ТОВА ПОСЛЕДНАТА СЕДМИЦА НА МАЛЪК СЕЧКО СЕ СЪБРАХМЕ В ЧИТАЛИЩНАТА БИБЛИОТЕКА ЗА ИЗРАБОТВАНЕ НА МАРТЕНИЦИ. ИЗКАЗВАМ СВОЯТА БЛАГОДАРНОСТ КЪМ ОТЗОВАЛИТЕ СЕ. А С МАРТЕНИЦИТЕ ЗАКИЧИХМЕ НЕ САМО ДЕЦАТА ОТ ДЕТСКАТА ГРАДИНА, А И ВЕЧЕ ПОРАСНАЛИТЕ. ОЧАРОВАНИ ОТ БАБА МАРТА ДЕЦАТА Я ПОЗДРАВИХА С ПЕСЕН И ГРЕЙНАЛИ ЛИЦА.*

 *ТРЕТИ МАРТ , ЕДНА ВЕЛИКА ПАМЕТНА ДАТА ЗА НАС БЪЛГАРИТЕ. И ЦВЕТЯТА КОИТО ПОДНЕСОХМЕ НА ПАМЕТНИКА СЪВСЕМ НЕ СА ДОСТАТЪЧНИ ЗА ГЕРОИЗМА И САМОЖЕРТВАТА НА ОТДАЛИТЕ ЖИВОТА СИ ЗА СВОБОДАТА НИ ГЕРОИ. СЪС СТИХОВЕ ЗА ЛЕВСКИ И БОТЕВ ИНТУСИАЗИРАНИ ДЕЦАТА НА СВОЙ РЕД ОТДАДОХА СВОЯТА ПРИЗНАТЕЛНОСТ И ПОЧИТ.*

 *ОСМИ МАРТ ВНЕСЕ ОЖИВЛЕНИЕ И ВЕДРО НАСТРОЕНИЕ СРЕД ПОЖЕЛАЛИТЕ ДА ПОЧЕТАТ И ТОЗИ ПРАЗНИК. А КОНСКАТА КОШИЯ НА ТОДОРОВ ДЕН ЩЕ ЗАПОМНИМ С МНОГО СТУДЕНИЯ ВЯТЪР, ЕЗДАТА,ХОРАТА И ПЕСНИТЕ В КОННАТА БАЗА В СЕЛОТО ЗАЕДНО С КОЛЕГИТЕ ОТ СЕЛО СЕННИК. СЪБИТИЕ СЪПЪТСТВАЩО СИЛАТА , КРАСОТАТА И ВЕЛИЧЕСТВЕННАТА ОСАНКА НА КОНЕТЕ И ЗЕМЯТА, ТРЪПНЕЩА ПОД ТЕХНИТЕ КОПИТА.*

 *МЕСЕЦ АПРИЛ СВЪРЗВАМЕ СЪС СЪБИТИЯТА СЛУЧИЛИ СЕ В СЕЛОТО ПРЕДИ 146г. А ИМЕННО АПРИЛСКОТО ВЪСТАНИЕ.*

 *ПО ТОЗИ ПОВОД , ЧЕСТВАНЕТО НА ГОДИШНИНАТА ОТБЕЛЯЗАХМЕ ЗАЕДНО С ПРЕДСТАВИТЕЛИ ОТ ДПЛУИ ВОДЕНИ ОТ ГОСПАЖА РОСИЦА ГЕОРГИЕВА, КМЕТСТВОТО И ДРУГИТЕ МЕСТНИ ОРГАНИЗАЦИИ. А ОТЕЦ СТИЛИЯН ОТСЛУЖИ ПАНАХИДА В ПАМЕТ НА ЗАГИНАЛИТЕ И БЯХА ПОДНЕСЕНИ ЦВЕТЯ НА ПАМЕТНИКА С ИМЕНАТА НА ЗАГИНАЛИТЕ, КАКТО И НА ПАМЕТНИКА НА ВЪСТАННИКА.*

 *ВРЕМЕТО НЕУСЕТНО СЕ ИЗТЪРКУЛИ, ЗА ДА ДАДЕ ПЪТ НА РАДОСТТА, СВЕТЛИНАТА И ЩАСТИЕТО ЗА ЛАЗАРКИТЕ В ОАКВАНЕ НА СВЕТЛИТЕ ВЕЛИКДЕНСКИ ПРАЗНИЦИ. РАНО НА ЛАЗАРОВ ДЕН , ПРЕМЕНЕНИ, НАКИЧЕНИ С УСМИХНАТИ ЛИЦА ЛАЗАРКИТЕ ПОЕХА КЪМ ПЪРВИЯ ДОМ, КЪДЕТО СТОПАНИТЕ ГИ ОЧАКВАХА С НЕТЪРПЕНИЕ. С ПЕСНИ И ТАНЦИ*

*ТЕ ПОЛУЧИХА ПЪРВИТЕ ПОДАРЪЦИ И ПРОДЪЛЖИХА КЪМ СЛЕДВАЩИТЕ ДОМОВЕ СЛЕД КОЕТО ПОИЗМОРЕНИ ВЕЧЕ ХВЪРЛИХА ВЕНЧЕТАТА СИ В РЕКАТА, ТРЪПНЕЩИ В ОЧАКВАНЕТО НА СЛЕДВАЩАТА СТЪПКА , БОЯДИСВАНЕТО И ШАРЕНЕТО НА ЯЙЦАТА, А ПОСЛЕ ИЗЛЪЧЕНО ЯЙЦЕ ПОБЕДИТЕЛ.*

*В ДЕНЯ НА ДЕТЕТО ПЪРВИ ЮНИ,ДЕЦАТА ПОКАЗАХА СВОИТЕ УМЕНИЯ КАТО ХУДОЖНИЦИ. РИСУВАХА НА АСФАЛТА , А ПОСЛЕ ИМАШЕ И ПОЧЕРПКА - ВЪЗНАГРАЖДЕНИЕ ЗА ТЯХНОТО СТАРАНИЕ .*

 *СЕЗОНА НА ПЕСНИТЕ ОТКРИХМЕ С УЧАСТИЕ В НАЦИОНАЛНИЯ ФОЛКЛОРЕН КОНКУРС,,МОРЕ ПЕСЕН ЕКНА” СЛЕДВАНО ОТ ,,АНДЪКА ПЕЕ И ТАНЦУВА” НАЦИОНАЛЕН ФОЛКЛОРЕН СЪБОР В с. КМЕТОВЦИ. ТАЗИ ГОДИНА ПРЕДСТОЕШЕ НАЦИОНАЛНИЯ СЪБОР В КОПРИВЩИЦА,ПОДБОРА ЗА КОЙТО СЕ СЪСТОЯ В гр. ДРЯНОВО ОРГАНИЗИРАН ОТ ОБЛАСТ ГАБРОВО КЪДЕТО ИМАХМЕ УЧАСТИЕ.*

 *С ЦВЕТЯ И ВЕНЦИ ЗА ГЕРОИТЕ В ТРАДИЦИОННОТО ПОСРЕЩАНЕ НА ТУРИСТИТЕ В ПОХОДА ,,ПО СТЪПКИТЕ НА ЧЕТАТА НА ЦАНКО ДЮСТАБАНОВ” ВОДЕНИ ОТ ИНЖЕНЕР МИЛКА КАРАДЖОВА СЪСТОЯЛ СЕ НА 23.07.2022г. ПОХОД В КОЙТО УЧАСТНИЦИТЕ БЯХА ОТ СТАРА ЗАГОРА, ПЛОВДИВ , РУСЕ , СОФИЯ И ГАБРОВО. ПОСЕТЕНА БЕ БИБЛИОТЕКАТА И МУЗЕЙНАТА СБИРКА.*

 *СЛЕДВАЩОТО СЪБИТИЕ БЕ УЧАСТИЕТО НИ ВЪВ ФЕСТИВАЛА НА ПЕСТИЛА В БОРИКИ ,И ЕТО, ЧЕ ДОИДЕ ПЕТКОВДЕН С ПРАЗНИКА НА ТИКВАТА В СЕВЛИЕВО. УЧАСТВАХМЕ С ТИКВЕНИ ИЗКУШЕНИЯ , ЗА КОИТО БЯХМЕ ВЪЗНАГРАДЕНИ ЗА ТРУДА СИ С ПЪРВА И ВТОРА НАГРАДА. ТОВА СЪБИТИЕ БЕ ПОСЛЕДВАНО ОТ ПРАЗНИКА НА ХРАМА ,,СВЕТИ ДИМИТЪР ЧУДОТВОРЕЦ”,А ЗА НИКУЛДЕН- ТРАПЕЗА С ПЪЛНЕН ШАРАН ДАЛА ПЪТ НА КОЛЕДНОНОВОГОДИШНИТЕ ПРАЗНИЦИ С МНОГО ПЕСНИ И ХОРА, С КОИТО ПРИКЛЮЧИХМЕ 2022Г.*

*ПОЖЕЛАВАМЕ СИ ИДВАЩАТА 2023г. ДА НИ ДОНЕСЕ ЗДРАВЕ, РАДОСТ И ПОВЕЧЕ УСПЕХИ.*

*08.02.2023г. п-л:…………………………*

*с.Батошево /Иван Златев/*